
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 169
din 31 octombrie 2013

privind  aprobarea organizării unui eveniment cultural în  parteneriat cu 

Societatea Culturală „Mioriţa” din Târgu Mureş

Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 23.033/III/18.10.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere solicitarea Societăţii Culturale „Mioriţa” din Târgu Mureş, înregistrată la Municipiul Sighişoara sub nr. 22.963/18.10.2013, privind organizarea, în parteneriat cu Municipiul Sighişoara, a emisiunii concurs „Ardelenii au talent”, în data de 14 decembrie 2013, precum şi participarea cu sprijin logistic - constând în  transmiterea în folosinţă, cu titlu gratuit, a Sălii „Mihai Eminescu” şi a foaierului acesteia - la organizarea şi desfăşurarea acestui eveniment cultural;

Ţinând cont de prevederile art. 124 din Legea nr. 215/2001, Legea Administraţiei Publice Locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ, care desfăşoară o activitate de binefacere sau de utilitate publică ori servicii publice;

Văzând şi prevederile art. 874  - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Văzând Raportul de specialitate nr. 23.034/III/18.10.2013 al Serviciului Relaţii Publice, prin care se justifică oportunitatea organizării emisiunii concurs „Ardelenii au talent”, în parteneriat, încheiat între Municipiul Sighişoara şi Societatea Culturală „Mioriţa” din Târgu Mureş, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „d”, (6) lit. „a” pct. 4 , (7) lit. ”a” şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

H O T Ă R Ă Ş T E:

            Art.1. Se aprobă organizarea emisiunii concurs „Ardelenii au talent”, în data de 14 decembrie 2013, în parteneriat, încheiat între Municipiul Sighişoara şi Societatea Culturală „Mioriţa” din Târgu Mureş.


Art.2. Se aprobă transmiterea în folosinţă, cu titlu gratuit, a Sălii „Mihai Eminescu” şi a foaierului acesteia către Societatea Culturală „Mioriţa” din Târgu Mureş, în data de 14 decembrie 2013, data organizării evenimentului cultural.

Art.3. Se aprobă încheierea Acordului de parteneriat, încheiat între Municipiul Sighişoara şi Societatea Culturală „Mioriţa” din Târgu Mureş, conform anexei nr. 1, care face parte integrantă din prezenta. 

Art.4. Se împuterniceşte Primarul Municipiului Sighişoara, Ioan-Dorin Dăneşan, cu semnarea Acordului de parteneriat prevăzut la art. 3 din prezenta.

Art.5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice şi Societatea Culturală „Mioriţa” din Târgu Mureş.

Art.6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  


Octavean Șuteu     

      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
1 ex. Serviciul relații publice ;

1 ex. Societatea culturală „Miorita“;
1 ex. Direcția administrarea patrimoniului
9 ex.

AF/MF

